b'\n_START_ARTICLE_\nMauno Mannelin (valokuvaaja)\n_START_PARAGRAPH_\nMauno Mannelin oli helsinkil\xc3\xa4inen valokuvaaja, joka toimi yli viidenkymmenen vuoden ajan, vuosina 1929 \xe2\x80\x93 1982. H\xc3\xa4n erikoistui jo 30-luvulla teollisuusvalokuvaukseen.\n_START_SECTION_\nLapsuus ja suku\n_START_PARAGRAPH_\nMauno syntyi 15.1.1910 Urjalassa. H\xc3\xa4nen is\xc3\xa4ns\xc3\xa4 Kalle Mannelin oli Urjalan Haritun torpparisukua ja toimi rakennust\xc3\xb6iss\xc3\xa4 Urjalassa ja my\xc3\xb6hemmin mm. Backaksen kartanossa Helsingin maalaiskunnassa, jonne Mauno muutti nuorena is\xc3\xa4ns\xc3\xa4 mukana. Maunon \xc3\x84iti Liisa oli kotoisin Punkalaitumelta. Maunolla s\xc3\xa4ilyi yhteydet syntym\xc3\xa4paikkaansa. H\xc3\xa4nen serkkunsa, Toivo Riutta, oli usein mukana Maunon kuvausmatkoilla, h\xc3\xa4nell\xc3\xa4 oli kes\xc3\xa4m\xc3\xb6kki Vehkaj\xc3\xa4rvell\xc3\xa4 Urjalan ja Punkalaitumen rajalla. My\xc3\xb6s Maunon Mannelinin veli, Veikko, muutti Helsingin maalaiskuntaan. H\xc3\xa4n ja h\xc3\xa4nen saman niminen poikansa toimivat autoilijana._NEWLINE_Mainittavaa on, ett\xc3\xa4 Maunon isois\xc3\xa4n isois\xc3\xa4 oli tiet\xc3\xa4j\xc3\xa4 kutsumanimelt\xc3\xa4\xc3\xa4n \xe2\x80\x9dKuoppalan Janne\xe2\x80\x9d, jonka luokse ihmiset tulivat kaukaakin kysym\xc3\xa4\xc3\xa4n neuvoa.\n_START_SECTION_\nPerhe ja koti\n_START_PARAGRAPH_\nMauno Mannelin ja Irene Luomala vihittiin 4. kes\xc3\xa4kuuta 1933.  Maunon vaimo, Irene Mannelin s. 10.3.1916 oli vihitt\xc3\xa4ess\xc3\xa4 vasta 17-vuotias. Maunon ja Irenen lapset olivat Ritva (s. 23.11.1933), Tapio (s. 18.6.1939), Pertti (s. 4.3.1943) ja  Ky\xc3\xb6sti (s. 27.10.1950). Vanhimmat pojat toimivat valokuvaajina, tyt\xc3\xa4r luokanopettajana ja nuorin poika Offset-paino yritt\xc3\xa4j\xc3\xa4n\xc3\xa4. Maunolla oli yhdeks\xc3\xa4n lastenlasta, joista yksi kuoli nuorena tapaturmaisesti. Mauno ja Irene asuivat Malmilla ensin osoitteessa Helsingintie 12, josta muuttivat sodan j\xc3\xa4lkeen omakotitaloon osoitteeseen Vilpo 61 my\xc3\xb6hemmin Paavolantie 6.\n_START_SECTION_\nTy\xc3\xb6ura\n_START_PARAGRAPH_\nMauno aloitti ty\xc3\xb6t nuorena is\xc3\xa4ns\xc3\xa4 ty\xc3\xb6paikassa Backaksen kartanossa, jossa toimi rakennust\xc3\xb6iss\xc3\xa4 muun muassa muurarin apulaisena. Suoritettuaan ajokortin, h\xc3\xa4n ryhtyi autonkuljettajaksi filmi- ja valokuvausalalla toimineella Pohjanheimolle. Valokuvaajan ty\xc3\xb6t kiinnostivat siin\xc3\xa4 m\xc3\xa4\xc3\xa4rin, ett\xc3\xa4 h\xc3\xa4n suostutteli Pohjanheimon opettamaan valokuvauksen saloja. T\xc3\xa4h\xc3\xa4n ty\xc3\xb6nantaja suostui vain rahakorvauksesta._NEWLINE_Mauno l\xc3\xa4hti Pohjanheimolta ensimm\xc3\xa4iseen itsen\xc3\xa4iseen ty\xc3\xb6h\xc3\xb6ns\xc3\xa4, joka oli pikakuvien ottaminen kiert\xc3\xa4v\xc3\xa4n tivolin mukana vuonna 1929. Vuoden varusmiespalveluksen j\xc3\xa4lkeen, maaliskuussa 1931, Mauno sai pitk\xc3\xa4aikaisen asiakkaan Suomalaisen ty\xc3\xb6n liitosta, jonka lehteen h\xc3\xa4n kuvasi teollisuutta ja kauppaa 30-luvun ajan. T\xc3\xa4m\xc3\xa4n vuoksi Maunon kuvia on koko Suomesta, Helsingist\xc3\xa4, Turusta, Viipurista, Tampereelta, Oulusta, Kemist\xc3\xa4, Lappeenrannasta jne. Tuona aikana Mauno loi paljon suhteita kuvattaviin yrityksiin, jotka my\xc3\xb6s tilasivat itsellens\xc3\xa4 kopioita valokuvista. _NEWLINE_Kun 30-luvulla kuvattavat kohteet olivat osuuskauppojen toimitiloja ja toimintoja ja eri teollisuuden lajit, niin 50-luvulta l\xc3\xa4htien Mauno erikoistui erityisesti mets\xc3\xa4\xc3\xa4n ja mets\xc3\xa4teollisuuteen, mekaaniseen mets\xc3\xa4teollisuuteen, uittoon sek\xc3\xa4 kiviteollisuuteen.\n_START_SECTION_\nMannelinien valokuvausliikkeet\n_START_PARAGRAPH_\nMaunolla oli Helsingintie 12 tiloissa paitsi asunto, my\xc3\xb6s valokuvaustoimintaa ja laboratorio. Valokuvaamo muutti 60-luvun alussa KOPin taloon osoitteeseen Kirkonkyl\xc3\xa4ntie 4 ja pian sen j\xc3\xa4lkeen Mauno j\xc3\xa4tti valokuvaamon kahdelle pojalleen, Tapiolle ja Pertille. Maunon vaimo, Irene, piti kuvaamon yhteydess\xc3\xa4 kukkakauppaa, mutta otti tarvittaessa my\xc3\xb6s passikuvia. Tapion ja Pertin riitaannuttua, Tapio laittoi oman liikkeens\xc3\xa4 ensin Malminraitille ja parin vuoden j\xc3\xa4lkeen rakensi oman kuvausstudionsa Varpustielle Tapaninkyl\xc3\xa4\xc3\xa4n. Pertti jatkoi kuvaamon toimintaa nimell\xc3\xa4 Foto Mannelin.\n_START_SECTION_\nMauno Mannelinin perint\xc3\xb6\n_START_PARAGRAPH_\nKun Maunolle alkoi kerty\xc3\xa4 70-luvulla ik\xc3\xa4\xc3\xa4, h\xc3\xa4n v\xc3\xa4hensi kuvausmatkojaan ja alkoi tarjota kuvanegatiivejaan museoille. Lis\xc3\xa4ksi monet yritykset poistivat kuva-arkistojaan ja lahjoittivat niit\xc3\xa4 mm. mets\xc3\xa4museo Lustolle Maunon perint\xc3\xb6n\xc3\xa4. N\xc3\xa4ist\xc3\xa4 kuvista osa on museoilla paperikopioina. Maunon kuvia l\xc3\xb6yt\xc3\xa4\xc3\xa4 mm. museoiden Finna-sivuilta. Mauno Mannelinin j\xc3\xa4lkeens\xc3\xa4 j\xc3\xa4tt\xc3\xa4m\xc3\xa4 negatiiviarkisto (noin 25.000 kuvaa) on tytt\xc3\xa4renpojan, Johannes Moision, omistuksessa. N\xc3\xa4ist\xc3\xa4 kuvista vanhimpia on n\xc3\xa4ht\xc3\xa4viss\xc3\xa4 \xe2\x80\x9dMauno Mannelin 1910-1990\xe2\x80\x9d sivulla Facebookissa.'